b"\n_START_ARTICLE_\nBagarai\n_START_SECTION_\nKilm\xc4\x97\n_START_PARAGRAPH_\nBagarai atsirado \xc4\x8cade apie 1635 m. susijungus kelioms arabi\xc5\xa1kai kalnan\xc4\x8diom grup\xc4\x97m. DNR rodo bendr\xc4\x85 kilm\xc4\x99 su Kvatano arabais. Jie kil\xc4\x99 i\xc5\xa1 Juhaina arab\xc5\xb3, kurie migravo i\xc5\xa1 Arabijos ir v\xc4\x97liau \xc5\xa0iaur\xc4\x97s Afrikos._NEWLINE_Bagar\xc5\xb3 gentys Sudane: Rizeigat, Ta\xe2\x80\x99i\xc5\xa1a, Beni Halba, ir Habanija Darfure ir Mesiria Zurug, Mesiria Humur, Havazma ir Avlad Himaid Kordofane, Beni Selam prie Baltojo Nilo. Miseiria i\xc5\xa1 Jebel Muno kalba savo kaimyn\xc5\xb3 tam\xc5\xb3 Nilo-Sacharos kalba._NEWLINE_Ma\xc5\xbea bagar\xc5\xb3 bendruomen\xc4\x97 Nigeryje, Difos regione, vadinama Difos arabais. Jie gyvena prie \xc4\x8cado e\xc5\xbeero ir pasitrauk\xc4\x97 i\xc5\xa1 Nigerijos po Antro pasaulinio karo. Jie kildina save i\xc5\xa1 Mahamid\xc5\xb3 klano.\n_START_SECTION_\nIstorija\n_START_PARAGRAPH_\nSudano bagarai buvo Mahdi sukilimo prie\xc5\xa1 turk\xc5\xb3-egiptie\xc4\x8di\xc5\xb3 valdym\xc4\x85 XIX a. pabaigoje branduolys. Mahd\xc5\xbeio pad\xc4\x97j\xc4\x97jas Abdallahi ibn Muhammad buvo kil\xc4\x99s i\xc5\xa1 bagar\xc5\xb3 Ta'ai\xc5\xa1a genties. Mahdi laikotarpiu (1883\xe2\x80\x931898 m.) de\xc5\xa1imtys t\xc5\xabkstan\xc4\x8di\xc5\xb3 bagar\xc5\xb3 k\xc4\x97l\xc4\x97si \xc4\xaf Centrin\xc4\xaf Sudan\xc4\x85. Po pralaim\xc4\x97jimo Karario m\xc5\xab\xc5\xa1yje 1898 m. dauguma j\xc5\xb3 gr\xc4\xaf\xc5\xbeo \xc4\xaf Darf\xc5\xabr\xc4\x85 ir Kordofan\xc4\x85. Pagal brit\xc5\xb3 netiesioginio valdymo sistem\xc4\x85 bagar\xc5\xb3 gentis vald\xc4\x97 j\xc5\xb3 vadai nazirai. Dauguma j\xc5\xb3 lojal\xc5\xabs Umma partijos nariai, kuriai nuo XX a. vidurio vadovavo._NEWLINE_Furo sultonas XVIII a. vidury dav\xc4\x97 bagarams \xc5\xbeemi\xc5\xb3, tad jie nebuvo labai aktyv\xc5\xabs per Darf\xc5\xabro kriz\xc4\x99, bet jie labai \xc4\xafsiv\xc4\x97l\xc4\x99 \xc4\xaf kitus konfliktus \xc4\x8cade ir Sudane. Nuo 1985 m. Sudano vyriausyb\xc4\x97 ginklavo bagar\xc5\xb3 gentis, kad \xc5\xa1ios kovot\xc5\xb3 su Sudano Liaudies I\xc5\xa1sivasdavimo Armija, kuri kovojo u\xc5\xbe Piet\xc5\xb3 Sudano nepriklausomyb\xc4\x99. Jie suformavo pasienio b\xc5\xabrius ir raiteli\xc5\xb3 brigadas, kutios pl\xc4\x97\xc5\xa1ikavo ir grob\xc4\x97 vergus Piet\xc5\xb3 Sudano kaimuose. Sudano vyriausyb\xc4\x97 pa\xc5\xbead\xc4\x97jo nesiki\xc5\xa1ti jei bagarai grobs gyvulius ir \xc5\xbeem\xc4\x99._NEWLINE_Per Antr\xc4\x85j\xc4\xaf Sudano pilietin\xc4\xaf kar\xc4\x85 bagarai pagrob\xc4\x97 t\xc5\xabkstan\xc4\x8dius dink\xc5\xb3 moter\xc5\xb3 ir vaik\xc5\xb3. Taip pat buvo pavergiami \xc5\xbemon\xc4\x97s i\xc5\xa1 nuba genties. Darf\xc5\xabre apie 1995 m. pagrindin\xc4\x97s bagar\xc5\xb3 gentys sudar\xc4\x97 taikos sutartis su Sudano Liaudies I\xc5\xa1sivasdavimo Armijos grup\xc4\x97mis ir parei\xc5\xa1k\xc4\x97, kad nesiki\xc5\xa1 daugiau \xc4\xaf konflikt\xc4\x85."